UIDAIએ આધારમાં કેટલાક જરૂરી બદલાવ કરવાનો નિર્ણય કર્યો છે. UIDAIએ વર્ચુઅલ આઇડીની શરૂઆત કરવાનો નિર્ણય કર્યો છે. હવે તમામ સેવાઓ અને સુવિધાઓનો લાભ લેવા માટે આધાર નંબર આપવાની જરૂર નહી રહે. હવે સરકાર આધાર વર્ચુઅલ આઇડીનો ઉપયોગ કરવાને પ્રોત્સાહન આપશે. આ તમામ પગલાં આધારની માહિતીને સુરક્ષિત કરવા માટે લેવામાં આવી રહ્યા છે. જોકે 1 જૂનથી તમારું આધાર બેકાર થઇ શકે છે. જી હા, આધાર બેકાર થવાનો મતલબ એ નથી કે તમારું આધાર વેલિડ નહી રહે. પરંતુ તેનો ઉપયોગ ‘ભાગ્યે’ જ કરવામાં આવી શકે છે. કારણ કે, હવે આધારની જગ્યાએ આધાર વર્ચુઅલ આઇડી લઇ લેશે.